Tarazona de la Mancha

Tarazona de la Mancha [taraZOna delaMANĉa] estas municipo de Hispanio apartenanta al la provinco Albacete, en la aŭtonoma komunumo Kastilio-Manĉo. Ĝi apartenas al la komarko Mancha Júcar-Centro en la nordo de la provinco, kaj en la parto Manĉo lime kun la provinco Kvenko. Estas areo de 212,58 km² je 714 msm.

Tarazona de la Mancha havas 6 235 loĝantojn (2019) kun denseco de 29,93.

 Geografio 
Ĝi estas norde de la provinco, en la centra parto de la limo kun la najbara provinco Kvenko. Limas kun la municipoj albacetaj Madrigueras, oriente; Albacete kaj La Gineta, sude; Montalvos, La Roda, Fuensanta kaj Villalgordo del Júcar, okcidente; kaj norde kun la municipoj kvenkaj Quintanar del Rey kaj Villagarcía del Llano.

Dependas jurisdikcie de La Roda.

La municipa teritorio havas etendon de 212,58 km², kaj estas trapasata de la rivero Valdemembra, nome malgranda rojo kiu elfluas en la riveron Júcar, kaj kiu trapasas la urban kernon, kaj estas sur ties fluejo romia ponto. La suda limo de la teritorio estas markita de la rivero Júcar, kun longo de 33 km, kies norda bordo markas la municipan teritorion.

 Historio 
La plej gravaj restoj estas de vilao romia situa en la loko konata kiel "Casa de los Guardas". En tiu vilao oni trovis mozaikojn kiuj aktuale estas ekspoziciataj en la Arkeologia Muzeo de Albacete. Estas ankaŭ romia ponto super la rivero Valdemembra. Ŝajne ĝi formis parton de antikva ŝoseo kiu trapasis la municipan teritorion. La ponto estas uzata aktuale kaj ties konservado estas sufiĉe bona.

La aktuala vilaĝo estis fondita de lokanoj de Villanueva de la Jara je antikva domaro nomita "Casas de Cuarto Alto", meze de la 15a jarcento.

En la municipaj balotoj venkas plej ofte la maldekstro.

 Demografia evoluo 
 1900-2017 1900  1910  1920  1930  1940  1950 1970  1981  1991  1996  2001  2005 2010 2011 2014  2015  2017 4.865  5.545  5.955  6.302  6.714  7.111  6.850  5.952  6.011  5.747  5.976  6.179  6.576  6.550  6.543  6.363

 Vidindaĵoj 
 Preĝejo de Sankta Bartolomeo.
 Ĉefa placo.
 Urbodomo de la 17a jarcento.

 Vidu ankaŭ 
 Municipoj de la provinco Albacete

Kategorio:Municipoj de provinco Albaceto